

**Crna Gora: Posjeta eksperta Ujedinjenih nacija (UN) za ljudska prava u cilju procjene trgovine ljudima**

ŽENEVA (31 oktobar 2019. godine) – Specijalni izvjestilac UN-a Marija Gracija Đamarinaro (Maria Grazia Giammarinaro) će izvršiti procjenu stanja u oblasti trgovine ljudima u Crnoj Gori tokom svoje zvanične posjete zemlji od 1. do 8. novembra, 2019. godine.

„Ova posjeta predstavlja priliku da se sastanem sa relevantnim zvaničnicima i grupama kako bi razgovarali na temu trgovine ljudima u svim njenim oblicima, kao i o ključnim problemima u pogledu ljudskih prava, i napretku koji je Crna Gora ostvarila na tom polju“, izjavila je g-đa. Đamarinaro.

„Poseban akcenat će biti na glavnim izazovima u pogledu implementacije međunarodnih i pravnih okvira o trgovini ljudima posebno kada je riječ o ženama i djeci.

„Takođe ću ispitati postojeće i planirane mjere Crne Gore za sprječavanje trgovine ljudima, za identifikovanje i zaštitu žrtava, krivično konjenje počinilaca kao i mjere za obezbjeđivanje pristupa pravdi i socijalnoj inkluziji za preživjele.”

Tokom svoje posjete Podgorici i Nikšiću, g-đa Đamarinaro će se sastati sa predstavnicima Vladinih agencija kao i sa zvaničnicima UN-a i članovima organizacija civilnog društva, posebno sa onima koji rade na identifikaciji i pružanju podrške žrtvama. Ona će takođe posjetiti i prihvatni centar za migrante kako bi izvršila procjenu izazova na identifikaciji i pružanju pomoći žrtvama trgovine u okviru mješovitih migracija.

Specijalni izvjestilac će održati i konferenciju za novinare na kojoj će medijima saopštiti svoja preliminarna zapažanja. Konferencija će se održati u petak, 08. novembra, 2019. godine, u 10:00 časova u UN Eko kući, ulicaStanka Dragojevića bb, Podgorica, Crna Gora. Prisustvo će biti ograničeno isključivo na novinare.

Saznanja i preporuke Specijalnog izvjestioca će se naći i u zvaničnom izvještaju koji će biti prezentovan na Savjetu za ljudska prava UN-a u junu 2020. godine.

KRAJ

***G-đa Maria Grazia Giammarinaro*** *(Italija) je imenovana za Specijalnog izvjestioca za trgovinu ljudima, posebno ženama i djecom od strane Savjeta za ljudska prava UN-a u junu 2014. godine. Sudija je od 1991. godine, a trenutno obavlja funkciju sudije građanskog suda u Rimu. Bila je Specijalni predstavnik i Koordinator za borbu protiv trgovine ljudima u OSCE-u, a služila je i u Generalnom direktoratu Evropske komisije za pravdu, slobodu i bezbijednost u Briselu, gdje je bila zadužena za borbu protiv trgovine ljudima i seksualnu eksploataciju djece. G-đa Giammarinaro je izradila i EU Direktivu o sprječavanju i suzbijanju trgovine ljudima i zaštiti njenih žrtava.*

*Specijalni izvjestioci su dio onoga što je poznato kao* [*Specijalne procedure*](http://www.ohchr.org/EN/HRBodies/SP/Pages/Welcomepage.aspx) *Savjeta za ljudska prava. Specijalne procedure, najveće tijelo nezavisnih eksperata u sistemu Ujedinjenih nacija koje se bavi ljudskim pravima, je generalni naziv za nezavisne mehanizme Savjeta za utvrđivanje činjenica i monitoring, koji se bave situacijama specifičnim za određene države ili tematskim pitanjima širom svijeta. Eksperti Specijalnih procedura rade na volonterskoj osnovi; oni nisu zaposleni u Ujedinjenim nacijama i ne dobijaju platu za svoj rad. Oni su nezavisni od bilo koje vlade ili organizacije i rade kao nezavisni pojedinci.*

*Za dodatne informacije i* ***medijske zahtjeve****, molimo Vas da se obratite:*

*g-đi Klara Pakval de Vargas (Clara Pascual de Vargas) (+41 22 917 8214 /* [*cpascualdevargas@ohchr.org*](mailto:cpascualdevargas@ohchr.org)*)*

*Za upite medija koji se tiču ostalih nezavisnih eksperata Ujedinjenih nacija, molimo Vas da kontaktirate gospodina Džeremija Lorensa (Jeremy Laurence), Sektor za medije u Kancelariji Visokog komesara za ljudska prava (+41 22 917 9383 /* [*jlaurence@ohchr.org*](mailto:jlaurence@ohchr.org)*)*

*Pratite vijesti o nezavisnim ekspertima UN-a za ljudska prava na Twitteru* [*@UN\_SPExperts*](https://twitter.com/UN_SPExperts)*.*

*Zabrinuti ste za svijet u kom živimo?* ***Onda STANITE u odbranu nečijih prava danas.*** *#Standup4humanrights i posjetite web stranicu* [*http://www.standup4humanrights.org*](http://www.standup4humanrights.org)